РЕПУБЛИКА СРБИЈА
ОПШТИНА ЖИТОРАЂА
ОПШТИНСКА УПРАВА
Број: 400-2601/2026-01
Дана, 03.09.2026.године
Житорађа


У складу са Јавним позивом за учешће у Јавној расправи поводом Нацрта Одлуке о другој измени и допуни Одлуке о буџету Општине Житорађа за 2026. годину број 400-2178/2026-01 од 06.08.2026.године, Одељење за финансије и буџет, привреду и локално-економски развој, Одсек за буџет и финансије, сачинило је 

ИЗВЕШТАЈ О СПРОВОЂЕЊУ ЈАВНЕ РАСПРАВЕ ПОВОДОМ ДРУГЕ ИЗМЕНЕ И ДОПУНЕ ОДЛУКЕ О БУЏЕТУ ОПШТИНЕ ЖИТОРАЂА ЗА 2026.годину

Општинско веће општине Житорађа је на седници одржаној 06.08.2026.године, дало сагласност на Нацрт Одлуке о другој измени и допуни Одлуке о буџету општине Житорађа за 2026.годину, који је израдила Служба за буџет и финансије и исти доставила овом органу. Истовремено са утврђивањем  Нацрта Одлуке, покренут је и поступак јавне расправе.
Јавна расправа поводом усвајања предлога Одлуке о другој измени и допуни одлуке о буџету општине Житорађа за 2026.годину, трајала је од 07.08. до 21.08.2026.године
Састанак седнице округлог стола заказан је за дан 14.08.2026.године, са почетком у 11 часова, у великој сали Скупштине општине Житорађа.
Позив за јавну расправу се расписује, а иста се одржава, како би се упознали заинтересовани грађани, удружења, стручна јавност, јавна предузећа, установе и организације чији је оснивач општина Житорађа и други заинтересовани субјекти са разлозима измене и допуне одлуке о буџету општине Житорађа за 2026.годину, као и да би дали евентуалне предлоге за унапређење текста самог Предлога Одлуке.
Упериоду трајања јавне расправе, грађани су могли да достављају предлоге, сугестије и коментаре у писаном облику на e-mail:opstina.zitoradja@gmail.com (са назнаком јавна расправа о другој  измени и допуни Одлуке о буџету), или на адресу, Општина Житорађа, Топлички Хероји 53.
На отвореном састанку је било заинтересованих субјеката који су узели учешће у јавној расрави и дали предлог за унапређење Нацрта текста друге измене и допуне Одлуке о буџету Општине Житорађа за 2026.годину.
Седници округлог стола су присуствовали: Марко Стошић, Секретар Скупштине општине, Томислав Коцић, радно ангажован у општинској управи Општине Житорађа, Љубиша Стевановић, запослен у Општинској управи Општине Житорађа, Драган Величковић, службеник Општинске управе и Раде Младеновић, потпредседник Црвеног Крста Житорађа. 
Љубиша Стевановић, запослен у Општинској управи Општине Житорађа, распоређен на радном месту ИТ Техничар и администратор – техничар система и мреже, дао је предлог да се у оквиру ребаланса уврсте и средства за исплату јубиларних награда запосленима који остварују ово право у текућој години.
Никола Миленковић, Секретар Црвеног Крста Житорађа, упутио је предлог за унапређење текста Нацрта Одлуке о другој измени и допуни Одлуке о буџету општине Житорађа за 2026.годину e-mailom, који је и образложио на самој седници округлог стола од стране присутног потпредседника ове организације, Радета Младеновића. Наиме у поменутом Захтеву се тражи да се средства за реализацију програмских активности Црвеног Крста Житорађа увећају за износ од 2.640.000, 00 динара, са образложењем да су овој организацији умањена средства дотације у односу на прошлу годину скоро за половину, те се овим предлогом тражи наведени износ како би се до краја године реализовале све предвиђене активности Црвеног Крста коме су Законом поверена јавна овлашћења.
Предлог је предат Служби буџета на разматрање.
У оквиру трајања петнаестодневне јавне расправе, није било других  предлога у смислу планирања средстава из различитих области.
Коначна верзија Предлога Одлуке о буџету општине Житорађа, достављена је Општинском већу општине Житорађа на утврђивање, а затим је од стране општинског већа утврђени предлог Одлуке упућен Скупштини Општине на даљу надлежност дана 21.08.2026.године.

